**Pagaidu kārtība rīcībai ar dzīvnieku, kas ieceļojis Latvijā kopā ar Ukrainas bēgļiem.**

1. **Mērķis:**

Apzināt un nodrošināt mājas (istabas) dzīvnieku veselības atbilstību Eiropas Savienības (turpmāk - ES) prasībām, situācijā, kad cilvēki pārvietojas no Ukrainas uz ES teritoriju ar dzīvniekiem, kuri nav atbilstoši sagatavoti ievešanai ES.

1. **Rīcības:**
   1. Ja pie praktizējoša veterinārārsta vēršas no Ukrainas ieceļojis dzīvnieka īpašnieks ar savu suni, kaķi, mājas (istabas) sesku, veterinārārsts:
      1. veic tā apzīmēšanu, ja dzīvnieks nav identificēts;
      2. nolasa transpondera Nr., ja dzīvnieks ir identificēts;
      3. izsniedz Eiropas Savienības mājas (istabas) dzīvnieka pasi.
      4. noformē dokumentu, lai suns tiek reģistrēts Lauksaimniecības datu bāzē saskaņā ar 2.4. punktu
   2. Ja mājas (istabas) dzīvniekiem **IR** derīgutrakumsērgas vakcināciju apliecinoši dokumenti, veterinārārsts:
      1. neveic atkārtotu vakcināciju pret trakumsērgu;
      2. noņem dzīvniekam asins paraugu trakumsērgas antivielu līmeņa noteikšanai un nosūta laboratoriskai izmeklēšanai uz BIOR (skat., 3.punktu).
   3. Ja mājas (istabas) dzīvniekiem **NAV** derīgutrakumsērgas vakcināciju apliecinoši dokumenti, veterinārārsts dzīvnieku pēc apzīmēšanas vakcinē pret trakumsērguun veic attiecīgu ierakstu Eiropas Savienības mājas (istabas) dzīvnieka pasē.
   4. Par suņiem veterinārārsts aizpilda pielikumā esošo veidlapu “Mājas (istabas) dzīvnieka pirmreizējās reģistrācijas veidlapa” (1.pielikums), kuras augšpusē obligāti norāda “Dzīvnieka izcelsmes valsts - Ukraina”, noskenē to un nosūta Lauksaimniecības datu centram (LDC) uz e-pastu: pasts@ldc.gov.lv. Suņa reģistrāciju veiks LDC darbinieks. Šajā gadījumā reģistrācijas maksa LDC par suņa reģistrāciju datu bāzē (7 EUR) netiek iekasēta.
2. **Trakumsērgas antivielu līmeņa noteikšana.** Ja dzīvniekam nepieciešams veikt 2.2.2.punktā noteiktos laboratoriskos izmeklējumus,veterinārārsts noņem asins paraugu un aizpilda “Trakumsērgas paraugu pavadrakstu” (2.pielikums). Lūgums ņemt vērā pavadrakstā norādāmo informāciju - svarīgākā informācija 2.pielikumā iezīmēta dzeltenā krāsā.

Šajā gadījumā laboratorisko izmeklējumu apmaksa nav jāveic.

Neatbilstoša trakumsērgas antivielu līmeņa konstatēšanas gadījumā PVD veiks turpmākas uzraudzības darbības.

*Trakumsērgas antivielu līmeņa rezultātus ES mājas (istabas) dzīvnieka pasē veterinārārsts NERAKSTA.*

1. **Veikto darbību dokumentēšana.** Veterinārārsts par veiktajām darbībām ar dzīvnieku aizpilda un paraksta aktu “Par dzīvnieka identifikāciju/vakcināciju/parauga noņemšanu” (3.pielikums). Par katru dzīvnieku aizpilda atsevišķu aktu. Aktu/-us nosūta pa pastu uz adresi Peldu iela 30, Rīga, LV-1010 vai parakstītu/-us un ieskenētu/-us uz e-pastu: ukrainas\_dzivnieki@pvd.gov.lv
2. **Pakalpojuma apmaksas kārtība.** Veterinārārsts par veiktajām darbībām sagatavo rēķinu, norādot tajā aizpildītā akta/-u numuru/-us un datumu/-us un nosūta pa pastu uz adresi Peldu iela 30, Rīga, LV-1010 vai parakstītu un ieskenētu uz e-pastu: ukrainas\_dzivnieki@pvd.gov.lv, PVD veiks samaksu, pamatojoties uz iesniegtajiem rēķiniem. Veterinārārsts aprēķinu veic atbilstoši savas prakses izcenojumiem, nepārsniedzot zemāk norādītās likmes un atšifrējot pa zemāk norādītajām pozīcijām.

|  |  |  |
| --- | --- | --- |
| ***Nr.p.k.*** | ***Pakalpojuma veids*** | ***Pakalpojumu  izmaksas EUR (t.sk. PVN \*)*** |
| **1.** | **Transpondera burtciparu koda nolasīšana** (darbs par dzīvnieku)\* | 5,00 |
| **2.** | **Dzīvnieka apzīmēšana** (transponders un darbs par transpondera ievadīšanu) | 20,00 |
| **3.** | **Mājas (istabas) dzīvnieka pases izsniegšana** (pase un darbs par aizpildīšanu) | 10,00 |
| **4.** | **Dzīvnieka vakcinācija pret trakumsērgu** (klīniskā apskate, vakcīna un darbs par dzīvnieka vakcināciju) | 20,00 |
| **5.** | **Asins parauga noņemšana trakumsērgas antivielu līmeņa noteikšanai** (materiāli un darbs par parauga noņemšanu) | 15,00 |
| **6.** | **Dokumentu aizpildīšana, to aprites nodrošināšana** (materiāli un darbs) | 10,00 |

\*Ja transponders tiek ievadīts, par nolasīšanu samaksu nepieprasa

1. **Informācija dzīvnieku īpašniekam.** Veterinārārsts iepazīstina dzīvnieku īpašnieku ar dzīvniekam veiktajām darbībām un ierobežojumiem, izsniedzot “Apliecinājumu” (4.pielikums). Dzīvnieka īpašnieks iepazīstas ar 4.pielikumā noteikto informāciju un parakstās par ierobežojumu ievērošanu. Veterinārārsts apliecinājuma kopiju vienas darba dienas laikā nosūta uz e-pastu: ukrainas\_dzivnieki@pvd.gov.lv